„Поход на Мјесец“
Бранко Ћопић (1915-1984)

Из збирке приповедака Башта сљезове боје


· Књижевни род: епика

· Књижевна врста: приповетка

· Приповетка: кратка прозна форма, језгровита и сугестивна. Слика један део живота главног лика или друштва.

· Тема: Самарџија Петрак и дечак Бајо покушавају грабљама да дохвате Месец 

· Ликови: самарџија Петрак и дечак Бајо, деда Раде, стриц Ниџо

· Приповедно лице: прво лице једнине

· Место и време: село у Босни, почетак XX века

Бранко Ћопић (Хашани, 1915– Београд, 1984), песник, приповедач, романсијер. Најпознатија дела: приповетке: Пролом, Под Грмечом, Доживљаји Николетине Бурсаћа, Башта сљезове боје Глуви барут; романи: Орлови рано лете, Славно војевање, Магареће године, Битка у златној долини… 

Тематске целине:
· Увод: Дечак дане проводи једнолично, помаже деди и укућанима. Све што би он желео да ради, забрањено му је. То се мења кад у госте дође дедин пријатељ самарџија Петрак.

· Заплет: Дечак одавно машта да дохвати месец и ту жељу казује деди и Петраку. Петрак зна да је детету потребно да верује да се снови могу остварити ако се за њих боримо и са дечаком креће у ноћни поход на Месец.

· Врхунац: Кад им Месец „побегне“, Петрак храбри дечака да не одустаје лако. Дечак се колеба, привлачи га Месец, али жали што је оставио деду. Уз њега је сигурно и топло. 

· Перипетија: Враћају се кући. Дечак целе ноћи немирно спава. Деда гунђа и љути се, али је његова љубав и према дечаку и према Петраку видљива.

· Расплет: Сутрадан се сви праве као да се ништа није догодило и једини доказ похода су грабуље. Дечак је научио важну лекцију о животу – за снове се треба борити и треба их следити, али се мора знати и када се треба зауставити.

· Поруке: Треба наћи меру између снова и стварности. За нешто до чега нам је стало, морамо се борити. Не смемо одустати ако први пут не успемо у нечему, треба покушавати и даље.
